EL Επίσημη Εφημερίδα της Ευρωπαϊκής Ένωσης C 173/6

Ενημέρωση του καταλόγου των αδειών διαμονής στις οποίες αναφέρεται το άρθρο 2 παράγραφος 16 του κανονισμού (ΕΚ) 2016/399 του Ευρωπαϊκού Κοινοβουλίου και του Συμβουλίου περί κώδικα της Ένωσης σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν) (1)

(2018/C 173/06)

Η δημοσίευση του πίνακα τίτλων διαμονής που αναφέρονται στο άρθρο 2 παράγραφος 16 του κανονισμού (ΕΚ) 2016/399 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, περί κώδικα της Ένωσης σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν) (2) βασίζεται στις πληροφορίες που κοινοποίησαν τα κράτη μέλη στην Επιτροπή σύμφωνα με το άρθρο 39 του κώδικα συνόρων Σένγκεν.

Εκτός από τη δημοσίευση στην Επίσημη Εφημερίδα, μηνιαία επικαιροποίηση δημοσιεύεται στον δικτυακό τόπο της Γενικής Διεύθυνσης Εσωτερικών Υποθέσεων.

ΕΣΘΟΝΙΑ

Αντικατάσταση του πίνακα που δημοσιεύθηκε στην ΕΕ C 390 της 5.11.2014.

ΚΑΤΑΛΟΓΟΣ ΑΔΕΙΩΝ ΔΙΑΜΟΝΗΣ ΠΟΥ ΕΚΔΙΔΟΝΤΑΙ ΑΠΟ ΤΑ ΚΡΑΤΗ ΜΕΛΗ

1. Έγγραφα ενιαίου τύπου που είχαν εκδοθεί έως την 1η Ιανουαρίου 2011 σε υπηκόους τρίτων χωρών τα οποία αποδεικνύουν ότι οι τελευταίοι διαθέτουν άδεια διαμονής ή δικαίωμα διαμονής.

Ο αριθμός του εγγράφου αποτελείται από 2 γράμματα και επτά ψηφία. Το πρώτο γράμμα στον αριθμό της άδειας διαμονής αναφέρεται στο είδος της άδειας διαμονής ή του δικαιώματος διαμονής:

Β – υπήκοος κράτους που δεν είναι μέλος της ΕΕ·

Ρ – επί μακρόν διαμένων·

F – άδεια διαμονής μέλους οικογένειας υπηκόου της ΕΕ·

Ο τίτλος του εγγράφου «ELAMISLUBA» αναγράφεται στο μέσο του άνω άκρου της εμπρόσθιας όψης της άδειας διαμονής, ενώ ο τίτλος στην αγγλική γλώσσα «Residence permit» αναγράφεται στο κάτω άκρο.

Στην εμπρόσθια όψη του εγγράφου, στο πεδίο «loa liik» (τύπος άδειας), περιλαμβάνονται τα ακόλουθα δεδομένα:

Άδειες προσωρινής παραμονής

— Tähtajaline elamisluba – temporary residence permit (άδεια προσωρινής διαμονής)

— Tähtajaline elamisluba töötamiseks – temporary residence permit for employment (προσωρινή άδεια διαμονής για απασχόληση)

— Tähtajaline elamisluba EL sinine kaar – temporary residence permit for employment/EU blue card (προσωρινή άδεια διαμονής για απασχόληση/μπλε κάρτα της ΕΕ)

— Tähtajaline elamisluba töötamiseks-ICT – residence permit for employment (προσωρινή άδεια διαμονής για απασχόληση)

— Tähtajaline elamisluba ettevõtluseks – residence permit for bussiness (άδεια διαμονής για επιχειρηματική δραστηριότητα)

— Tähtajaline elamisluba õppimiseks – residence permit for studies (άδεια διαμονής για σπουδές)

Επί μακρόν διαμένων:

— Pikaajaline elanik – long term resident (Επί μακρόν διαμένων)

Σε περίπτωση που ο κάτοχος της άδειας διαμονής είναι μέλος της οικογένειας πολίτη της ΕΕ ο οποίος/η οποία δεν ασκεί το δικαίωμα στην ελεύθερη κυκλοφορία που απορρέει από την οδηγία για την ελεύθερη κυκλοφορία και του/της χορηγείται άδεια διαμονής, η ένδειξη «pereliige/family member» (μέλος οικογένειας) αναγράφεται στη δεύτερη γραμμή του τύπου της άδειας.

Ο τίτλος του εγγράφου «LIIDU KODANIKU PERELIIKME ELAMISLUBA» αναγράφεται στο μέσο του άνω άκρου της εμπρόσθιας όψης της άδειας διαμονής, ενώ ο τίτλος στην αγγλική γλώσσα «Residence card of a family member of a Union citizen» αναγράφεται στο κάτω άκρο.

Στην εμπρόσθια όψη του εγγράφου, στο πεδίο «loa liik» (τύπος άδειας), περιλαμβάνονται τα ακόλουθα δεδομένα:

Δικαίωμα προσωρινής διαμονής:

— Tähtajaline elamisõigus/temporary right of residence (δικαίωμα προσωρινής διαμονής)

Δικαίωμα μόνιμης διαμονής:

— Alaline elamisõigus/permanent right of residence (δικαίωμα μόνιμης διαμονής)

Για ταξιδιωτικούς σκοπούς το δελτίο διαμονής που χορηγείται σε υπηκόους τρίτων χωρών παρουσιάζεται μαζί με έγκυρο διαβατήριο.

2. Άδειες διαμονής στη Δημοκρατία της Εσθονίας που εκδόθηκαν από την 1.1.2012 σύμφωνα με το άρθρο 5α του κανονισμού (ΕΚ) αριθ. 1030/2002 (right of stay in the Republic of Estonia):

Kaitseministri luba kuni pp.kk.aaaa (ülalpeetav/dependant [εξαρτώμενο πρόσωπο] (3))

(άδεια του υπουργού Άμυνας μέχρι την ηη.μμ.εεεε) Σημείωση: τα έγγραφα που περιέχουν τις ενδείξεις αυτές χορηγούνται στους υπηκόους τρίτων χωρών και στα μέλη της οικογένειας πολιτών της ΕΕ που δεν είναι υπήκοοι χώρας της ΕΕ.

3. Όλοι τα άλλα έγγραφα που χορηγούνται στους υπηκόους τρίτων χωρών και στους πολίτες της ΕΕ.

3.1. Διπλωματικά και υπηρεσιακά δελτία ταυτότητας που εκδίδονται από το υπουργείο Εξωτερικών:

3.1.1. Διπλωματικό δελτίο ταυτότητας

Κατηγορία Α – Επικεφαλής αποστολής και μέλος της οικογένειάς του/της· μπλε

Κατηγορία B – Διπλωματικός υπάλληλος και μέλος της οικογένειάς του/της· μπλε

3.1.2. Υπηρεσιακή ταυτότητα

Κατηγορία C – Διοικητικός υπάλληλος και μέλος της οικογένειάς του/της· ερυθρό

Κατηγορία D – Επικουρικός υπάλληλος· πράσινο

Κατηγορία E – Ιδιωτικό υπηρετικό προσωπικό· πράσινο

Κατηγορία F – πολίτης της Εσθονίας και μόνιμος κάτοικος που εργάζεται σε ξένη αποστολή· πράσινο

Κατηγορία HC – Επίτιμος πρόξενος· γκρι

Κατηγορία G – μέλος του προσωπικού διεθνούς οργανισμού ή άλλου θεσμικού οργάνου και τα μέλη της οικογένειάς του· πορτοκαλί.

Κατάλογος προηγούμενων εκδόσεων

(1) Βλέπε τον κατάλογο προηγούμενων εκδόσεων στο τέλος της παρούσας ενημέρωσης.

(2) ΕΕ L 77 της 23.3.2016, σ. 1.

(3) Η ένδειξη «εξαρτώμενο πρόσωπο» προστίθεται όταν ο ενδιαφερόμενος είναι μέλος της οικογένειας προσώπου που διαμένει στην Εσθονία βάσει της πράξης διεθνούς στρατιωτικής συνεργασίας.